**Om underskriftsindsamling for dansk tilslutning til FN-traktaten der forbyder Atomvåben.**

122 lande stemte d. 7. juli 2017 I FN for en traktattekst der forbyder atomvåben. Ønsker du at Danmark også skal skrive under på traktaten? Så skriv straks selv under på en opfordring hertil via <http://www.arnehansen.net/180613BoerDanmark-tilsluttesigFN-traktat-derforbyderAvaaben.docx>

**Uddybning:**

Ifølge monitoreringen (på <http://www.icanw.org/wp-content/uploads/2018/05/Nuclear-Weapons-Ban-Monitor.pdf> ) så havde d. 18.04.18 7 staters parlamenter ratificeret (og d. 5.07.18 skriver Costa Ricas ambassadør at Costa Rica som nr. 11 ratificerer FN-traktaten der forbyder Avåben)

Hertil kommer at yderligere 51 regeringer har underskrevet traktaten og 69 stater er i gang med forberedelser hertil. Traktaten der forbyder Atomvåben vil træde i kraft 90 dage efter at stat når 50 har ratificeret. Ved lignende FN-traktater har det taget ca. 2 år fra åbning af ratificeringen (20.09.2017) og til at traktaten trådte i kraft, altså så i dette tilfælde ca. september 2018.)

Men den danske regering og folketingsflertal har ikke ønsket at deltage i denne proces overhovedet. Og det på trods af at den igangværende faretruende kaprustning på atomvåben og fremføringsmidler der pågår med stigende international spænding, frygt og farlige panikreaktioner .

Så hvis man ønsker afspænding og fred i verden, så er det første vi, der bor i Danmark, kan gøre at sikre at Danmark tilslutter sig FN-traktaten der forbyder atomvåben. Men det kræver at vi hver især gør sit til at påvirke regeringen og Folketinget til at sige ja.

Og politikerne kan ikke undskylde sig med at Danmarks NATO-medlemskab bygger på en strategi om nødvendigt at være først til at bruge atomvåben, for juridisk så er den vedtagne NATO-strategi ikke en del af den Atlantpagt, som Danmark juridisk er forpligtet på.

Efter inspiration fra en svensk deltager på Fredsministerium.dk’s fredshøjskole på Bornholm under Folkemødet, som hjemme i Sverige var med i den svenske kampagne for at få Sverige til at tage skridtet fuldt ud og ratificere forbudstraktaten (på trods af trusselsbrev fra den amerikanske regering) **så måtte jeg selv gå i aktion.**

**Derfor har jeg** d. 13. juni 2018 **lavet en underskriftsliste med teksten:**

**”Bør Danmark tilslutte sig FN-traktaten, der forbyder atomvåben?**

 **Sidste sommer vedtog et overvældende flertal på 122 af verdens lande en traktat om forbud mod atomvåben. Skriv under hvis du mener at det danske Folketing skal støtte denne FN-traktat.”**

Her inviteres man til at skrive under med navn og postnummer” (og altså ikke noget med mailadresse for ikke at skræmme nogen væk)

**Underskriftslisten ligger på internetadressen:**

<http://www.arnehansen.net/180613BoerDanmark-tilsluttesigFN-traktat-derforbyderAvaaben.docx> **lige til at printe ud.**

Nederst på listen kan man læse at: ” *Indsamlingen udføres af Arne Hansen, medlem af Aldrig Mere Krig. AMK arbejder sammen med ”International Campaign to Abolish Nuclear Weapon”.*

*Underskrifterne vil blive afleveret til Folketingets Udenrigspolitiske Nævn.
Følg indsamlingen på ArneHansen.net/modavaaben*”

Interesserede er velkomne til at printe listen ud og indsamle underskrifter hos familie, venner og bekendte og så scanne listen og returnere den scannede liste til post@arnehansen.net – eller sende lister med originale underskrifter til Arne Hansen, Sønderjyllands Alle 35, 9900 Frederikshavn.

**Deadline** for underskriftsindsamlingen er sat til om en måned **d. 15. august 2018**, en god uges tid efter Hiroshimadagen d. 6. august, som vil være en god anledning til nemt at samle underskrifter. Underskrifterne vil så blive tilstillet Folketingets udenrigspolitiske Nævn.

I øvrigt er det meget nemt at samle underskrifter På Folkemødet skrev ca. 9 af 10 under og det tog kun få timer at indsamle de første par hundrede underskrifter. Jeg håber så at mit spontane initiativ her så igennem vores fælles indsats vil kunne virke som katalysator for igangsætning af en langt bredere kampagne for at få Danmark til at tilslutte sig FNs traktat om forbud mod atomvåben.

På [www.*ArneHansen.net/modavaaben*](http://www.ArneHansen.net/modavaaben) *kan man løbende følge med i indsamlingen for at få Folketingent til at tilslutte sig FN-forbudstraktaten imod Atomvåben.*

I øvrigt vil jeg gerne henvise til **hjemmesiden for ICAN** *International Campaign to Abolish Nuclear Weapon,* **kampagnen for et internationalt forbud mod atomvåben**, <http://www.icanw.org/> (med links til f.eks. den norske ICAN-afdeling) med hensyn til troværdig **information** om såvel den atomvåbenoprustning og dermed øget terrorisering af os alle, som i øjeblikket foregår, - om den atomvinter med sultkatastrofer som ifølge klimamodellerne vil blive en konsekvens for de overlevende af blot en regional atomkrig, - om selve forbudstraktaten, - om hvordan ratificeringen af FNs forbudstraktat skrider frem og om ICAN-kampagnen og dens associerede organisationer , der fik Nobels fredspris i 2017.

Jeg beklager at der næsten ingen fyldestgørende dansksproget information findes simpelthen pga manglende interesse eller prioritering undtaget hos en håndfuld enkeltpersoner (undskyld min enegang grundet tidnød)

– Men prøv alligevel at google. F.eks kan man på [www.arnehansen.net/dialog/fred](http://www.arnehansen.net/dialog/fred) finde en snes radioudsendelser om atomvåbenproblematikken.

I øvrigt er man velkomne til at kontakte mig om alle aspekter vedr. underskriftsindsamlingen.

Ovenstående tekst ligger på internetadressen: [www.arnehansen.net/modavaaben/180714Om-underskriftsindsamlingmodAvaaben.docx](http://www.arnehansen.net/modavaaben/180714Om-underskriftsindsamlingmodAvaaben.docx) til fri afbenyttelse.

Med fredelig hilsen fra Arne Hansen (FB: Arne Nielsen Hansen) post@arnehansen.net , 30420818, [www.arnehansen.net/modavaaben](http://www.arnehansen.net/modavaaben)